Okresná prokuratúra Rimavská Sobota 
Jesenského 1, 979 80 Rimavská Sobota 1 	

Sp. zn. : 2 Pv 527/13/6609	Rimavská Sobota, 28.1.2014
EEČ : 2-49-17-2014

U Z N E S E N I E

Trestná vec:	obvinený XXXXX 
Zločin:	Vydieranie podľa § 189 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Rimavská Sobota
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
od presne nezisteného dňa mesiaca júl 2013 do 12.26 h dňa 09.09.2013 v meste Rimavská Sobota telefonicky kontaktoval z účastníckeho čísla XXXXX najmenej trikrát týždenne XXXXX, nar. XXXXX, trvalé bydlisko XXXXX, XXXXX, na účastníckom čísle XXXXX, pričom mu oznámil, že ak mu  nevyplatí peniaze z podniakania, tak on pozná ľudí v Košiciach, Brezne a Maďarsku a Tí mu za 5.000,- € urobia všetko, následne obvinený v presne nezistený deň masiacov august, september 2013 pri osobnom stretnutí s XXXXX povedal, že jemu je už všetko jedno, nevie kedy zomrie a vystrieľa ich všetkých a nakoniec aj seba, napokon 09.09.2013 o 12.26 h kontaktoval telefonicky obvinený XXXXX s tým, že chce od neho ďalšie peniaze a keď nebudú, tak ho odstrelí, lebo jemu je to už jedno,

lebo je trestné stíhanie neprípustné podľa § 9 odsek 1 písmeno d) Trestného poriadku

Odôvodnenie:
Uznesením vyšetrovateľa Policajného zboru, vydaným 09.09.2013, bolo podľa § 199 ods. 1 Trestného poriadku začaté trestné stíhanie pre zločin vydierania podľa § 189 ods. 1 Trestného zákona a následne bolo uznesením vyšetrovateľa Policajného zboru, vydaným 10.09.2013, podľa § 206 ods. 1 Trestného poriadku vznesené XXXXX obvinenie pre zločin vydierania podľa § 189 ods. 1 Trestného zákona na tom skutkovom základe, že od presne nezisteného dňa mesiaca júl 2013 do 12.26 h dňa 09.09.2013 v meste Rimavská Sobota telefonicky kontaktoval z účastníckeho čísla XXXXX najmenej trikrát týždenne XXXXX, nar. XXXXX, trvalé bydlisko XXXXX, XXXXX, na účastníckom čísle XXXXX, pričom mu oznámil, že ak mu  nevyplatí peniaze z podniakania, tak on pozná ľudí v Košiciach, Brezne a Maďarsku a Tí mu za 5.000,- € urobia všetko, následne obvinený v presne nezistený deň masiacov august, september 2013 pri osobnom stretnutí s XXXXX povedal, že jemu je už všetko jedno, nevie kedy zomrie a vystrieľa ich všetkých a nakoniec aj seba, napokon 09.09.2013 o 12.26 h kontaktoval telefonicky obvinený XXXXX s tým, že chce od neho ďalšie peniaze a keď nebudú, tak ho odstrelí, lebo jemu je to už jedno.

Obvinenému bola opatrením sudcu pre prípravné konanie Okresného súdu XXXXX 11.09.2013 ustanovená obhajkyňa XXXXX.

Dňa 11.09.2013 bol za prítomnosti obhajkyne vykonaný výsluch obvineného, ktorý odmietol vypovedať a tiež výsluch svedkov - poškodených, ktorí vy svojich výsluchoch potvrdili skutkové okolnosti, na základe ktorých bol XXXXX obvinený.

Následne boli 11.09.2013 vykonané výsluchy svedkov - poškodených XXXXX a XXXXX, ktorí v nich potvrdili okolnosti, za ktorých mal byť skutok spáchaný tak, ako je to uvedené v skutkovej vete uznesenia o vznesení obvinenia. 

V ďalšom priebehu prípravného konania boli vykonané výsluchy svedkov XXXXX, ktorá spochybnila spáchanie skutku obvineným, teda jej manželom s tým, že má vážne zdravotné problémy, bol hospitalizovaný a nemohol teda skutok spáchať tak, ako je mu kladený za vinu. Tiež bol vykonaný výsluch svedka XXXXX, ktorý vo svojom výsluchu neuviedol žiadne relevantné skutočnosti. 

Sudcom pre prípravné konanie Okresného súdu XXXXX bol pod spisotou značkou Tp 147/2013 z 06.12.2013 podľa § 148 ods. 1, ods. 2 Trestného poriadku vydaný príkaz na vyšetrenie duševného stavu obvineného XXXXX. Uznesením podľa § 142 ods. 1 Trestného poriadku z 17.12.2013 boli do konania pribratí znalci z odboru zdravotníctvo a farmácia, odvetvie psychiatria na vyšetrenie duševného stavu obvineného. Vo vyšetrovacom spise sa nachádza úradný záznam vyšetrovateľa odboru kriminálnej polície Okresného riaditeľstva Policajného zboru XXXXX o tom, že vyrozumel do konania pribratých znalcov o úmrtí obvineného XXXXX, teda o tom, že nie je potrebné vypracovať znalecký posudok.  

Obvinený XXXXX 11.09.2013 podľa § 89 ods. 1 Trestného poriadku vydal vyšetrovateľovi Policajného zboru 1 ks krátku strelnú zbraň ČZ 22/6,35 mm, kal. 6,35 mm Browning, výrobné číslo XXXXX, 1 ks kožené puzdro čiernej farby, 1 ks zásobník k zbrani ČZ 22, 50 ks nábojov kalibru 6,35 mm Browning, 1 ks zásobník do krátkej guľovej zbrane typu ČZ, kalibru 7,35 mm, 1 ks zásobník do krátkej guľovej zbrane typu ČZ, kalibru 9 mm Luger, 1 ks zbrojný preukaz na meno XXXXX, séria XXXXX 1 ks preukaz zbrane na typ zbrane ČZ 22/6,35 mm, séria XXXXX ktoré boli následne uložené do úschovy na oddelenie dokladov, odbore poriadkovej polície Okresného riaditeľstva Policajného zboru v Rimavskej Sobote. 

Do vyšetrovacieho spisu bol tiež zabezpečený výpis z Obchodného registra spoločnosti XXXXX, správa primára NÚTRCHaHCH MUDr. Imricha Jonnera, odpis z registra trestov, výpis z ústrednej evidencie priestupkov, správa z Mestského úradu Rimavská Sobota, ako aj úmrtný list obvineného XXXXX, nar. XXXXX, s dátumom úmrtia XXXXX v Rimavskej Sobote. 

Podľa § 215 ods. 1 písm. d) Trestného poriadku prokurátor zastaví trestné stíhanie, ak je trestné stíhanie neprípustné podľa § 9. 

Podľa § 9 ods. 1 písm. d) Trestného poriadku trestné stíhanie nemožno začať a ak už bolo začaté, nemožno v ňom pokračovať a musí byť zastavené proti tomu, kto zomrel alebo bol vyhlásený za mŕtveho. 

Vzhľadom na to, že obvinený XXXXX, nar. XXXXX dňa XXXXX v meste Rimavská Sobota zomrel, čo preukazuje aj úmrtný list nachádzajúci sa vo vyšetrovacom  spise na č. l. 66, vydaný Matričným úradom Mesta Rimavská Sobota dňa 07.01.2014, je trestné stíhanie neprípustné a toto bolo potrebné zastaviť. 

Na základe zabezpečených dôkazov bolo potrebné rozhodnúť tak, ako je to uvedené vo výrokovej časti tohto rozhodnutia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Juraj Franta
prokurátor